Βαγγέλης Καραμανωλάκης

Ο Βαγγέλης Καραμανωλάκης (Αθήνα, 1965) είναι Έλληνας ιστορικός. Είναι αναπληρωτής καθηγητής της Νεότερης και Σύγχρονης Ιστορίας (Θεωρία και Ιστορία της Ιστοριογραφίας) στο Τμήμα Ιστορίας και Αρχαιολογίας Εθνικό και Καποδιστριακό Πανεπιστήμιο Αθηνών (ΕΚΠΑ).

 Πραγματοποίησε τις προπτυχιακές σπουδές του στα Πανεπιστήμια της Αθήνας και της Βιέννης. Το 2004 υποστήριξε στο ΕΚΠΑ τη διδακτορική του διατριβή με θέμα: "Η συγκρότηση της ιστορικής επιστήμης στην Ελλάδα. Η διδασκαλία της ιστορίας στο Πανεπιστήμιο Αθηνών 1837-1932". Από το 2005 έως σήμερα έχει διδάξει στο Πανεπιστήμιο της Κρήτης, ενώ διδάσκει στο ΕΚΠΑ, στο Πάντειο Πανεπιστήμιο και στο Ελληνικό Ανοικτό Πανεπιστήμιο. Τα ερευνητικά του ενδιαφέροντα αφορούν τη θεωρία και μεθοδολογία της ιστορίας, την ιστορία της Ιστοριογραφίας, την ιστορία της ανώτατης εκπαίδευσης, τη δημόσια ιστορία, τον εθνικισμό και την ιστορία της ψυχιατρικής. Το συγγραφικό του έργο αφορά τον 19ο και 20ό αιώνα, με ιδιαίτερη έμφαση, τα τελευταία χρόνια, στη μεταπολεμική περίοδο. Είναι Πρόεδρος του Διοικητικού Συμβουλίου των Αρχείων Σύγχρονης Κοινωνικής Ιστορίας και Πρόεδρος της Διοικούσας Επιτροπής του Ιστορικού Αρχείου του ΕΚΠΑ. Ακόμη, είναι Διευθυντής της Ιστορικής Βιβλιοθήκης των εκδόσεων Θεμέλιο, μέλος της συντακτικής επιτροπής των περιοδικών Αρχειοτάξιο, Μνήμων και Historein / Ιστορείν, καθώς και της Επιστημονικής Επετηρίδας της Φιλοσοφικής Σχολής του ΕΚΠΑ. Διατηρεί σταθερή συνεργασία με την εκπομπή "Ιστορία στο Κόκκινο" στον ραδιοσταθμό Στο Κόκκινο 105,5. Ανεπιθύμητο παρελθόν. Οι φάκελοι κοινωνικών φρονημάτων στον 20ό αι. και η καταστροφή τους, Αθήνα, Θεμέλιο, 2019 [Βραβείο Ακαδημίας Αθηνών]Ιστορία του Πανεπιστημίου Αθηνών. 1837-1937, Ηράκλειο, Πανεπιστημιακές Εκδόσεις Κρήτης, 2014 [σε συνεργασία με τους Κώστα Γαβρόγλου και Χάιδω Μπάρκουλα]H συγκρότηση της ιστορικής επιστήμης και η διδασκαλία της Iστορίας στο Πανεπιστήμιο Aθηνών (1837-1932), Αθήνα, ΙΑΕΝ – ΙΝΕ/ΕΙΕ, 2006 Εκπαιδεύοντας παιδιά στη μετεπαναστατική Αθήνα. Τα ημερολόγια του Τζων και της Φάννυ Χιλλ, Αθήνα, Ευρασία, 2023 Human Rights, Trade and Diplomacy in Greek-German Relations, 1967-1974, Βόννη, Friedrich Ebert Foundation, 2022 [σε συνεργασία με τους Chrysa Vachtsevanou και Stefan Zeppenfeld] From the Greek Revolution of 1821 to the Metapolitefsi: Historiographical Debates in Greece across Two Centuries, αφιέρωμα στο περιοδικό Historein, τ. 19, τχ. 2 (2021) [σε συνεργασία με τον Χρήστο Τριανταφύλλου] "Ελλην", "Ρωμηός", "Γραικός": Συλλογικοί προσδιορισμοί και ταυτότητες, σειρά: Ιστορήματα 7, Αθήνα, Ευρασία / Tμήμα Ιστορίας και Αρχαιολογίας ΕΚΠΑ, 2018 [σε συνεργασία με τις Όλγα Κατσιαρδή-Hering, Αναστασία Παπαδία-Λάλα και Κατερίνα Νικολάου] Η Μεταπολίτευση. ’74-’75. Στιγμές μιας μετάβασης, Αθήνα, Θεμέλιο, 2016 [σε συνεργασία με τους Ηλία Νικολακόπουλο και Τάσο Σακελλαρόπουλο] Κώστας Φιλίνης. Ένας διανοούμενος της δράσης. Κείμενα θεωρίας και πολιτικής, Αθήνα, Θεμέλιο, 2015 [σε συνεργασία με τους Κατερίνα Λαμπρινού, Γιάννη Μπαλαμπανίδη και Τάσο Τρίκκα] Συναντήσεις της ελληνικής με τη γαλλική ιστοριογραφία από τα χρόνια της Μεταπολίτευσης έως σήμερα, Αθήνα, Γαλλική Σχολή Αθηνών – Εθνικό Ίδρυμα Ερευνών / Ινστιτούτο Ιστορικών Ερευνών – Εταιρεία Μελέτης Νέου Ελληνισμού Μνήμων, 2015 [σε συνεργασία με τους Maria Couroucli και Τριαντάφυλλο Ε. Σκλαβενίτη] Πόλεμος, Κατοχή, Αντίσταση, Εμφύλιος. Η δεκαετία του ʼ40 και η μακρά σκιά της. Τόμος προς τιμήν του Χάγκεν Φλάισερ, Αθήνα, Αλεξάνδρεια, 2015 [σε συνεργασία με τους Κατερίνα Γαρδίκα, Άννα Μαρία Δρουμπούκη και Κώστα Ράπτη] Η μνήμη της κοινότητας και η διαχείρισή της, σειρά: Ιστορήματα 3, Αθήνα, Καρδαμίτσας – Tμήμα Ιστορίας και Αρχαιολογίας ΕΚΠΑ, 2011 [σε συνεργασία με τους Kώστα Μπουραζέλη και Στέλιο Κατάκη] Η στρατιωτική δικτατορία 1967-1974, σειρά: Έξι στιγμές του εικοστού αιώνα, Αθήνα, Τα ΝΕΑ/Ιστορία, 2010 Η ελληνική νεολαία στον 20ό αιώνα. Πολιτικές διαδρομές, κοινωνικές πρακτικές και πολιτιστικές εκφράσεις, Αθήνα, Θεμέλιο – ΑΣΚΙ – Ινστιτούτο Νίκος Πουλαντζάς, 2010 [σε συνεργασία με τις Ευδοκία Ολυμπίτου, Ιωάννα Παπαθανασίου]